Il-kumpanija Lufthansa Teknik għamlet investiment ta’ madwar €4.5 miljun biex estendiet il-ħangar tagħha biex tkun tista’ twettaq xogħolijiet ta’ manutenzjoni u tiswija fuq ajruplani wide-bodied. Sal-2020 l-għadd ta’ ajruplani wide bodied se jkun madwar 3,500 u sal-2030, dan l-għadd mistenni jitla’ ghal 6,500. Id-differenza bejn i-ewġ tipi ta’ ajruplani huwa fl-ammont ta’ passiggieri li l-ajruplan jista’ jġorr u t-tul tal-vjaġġ. Il-Lufthansa Teknik tħaddem 590 impjegat, ħafna minnhom żgħażagħ Maltin li qed jitħarrgu f’korsijiet specjalizzati fl-MCAST. L-estensjoni tal-ħangar hija ta’ 20 metru b’90 metru. Il-Ministeru għat-Turiżmu laqa’ b’sodisfazzjon it-tlestija tax-xogħlijiet fuq l-estensjoni ta’ wieħed mill- hangers tal-kumpanija Lufthansa Technik Malta li se jippermettu lill-istess kumpanija aktar flessibilità fejn tidħol manutenzjoni ta’ ajruplani tat-tip wide bodied . Stqarrija uffiċjali tgħid li dan il-proġett seta’ jkun suċċess grazzi għall-Ministeru għat-Turiżmu li taħtu jaqa’ l-qasam tal-avjazzjoni kif ukoll għall-koperazzjoni bejn entitajiet differenti tal-Gvern li jinkludu l-Malta Enterprise, is-Civil Aviation Directorate, il-Malta Air Traffic Services u l-MIA, il-kumpanija li tmexxi l-Aruport Internazzjonali ta’ Malta. L-appoġġ sħiħ min-naħa tal-Gvern Malti lejn il-kumpanija Lufthansa Technik hija turija oħra ċara tal-impenn li l-Gvern qed juri lejn is-settur tal-avjazzjoni sabiex dan mhux biss ikompli jikber u jespandi iżda wkoll joħloq ix-xogħol u jħalli l-qligħ, ittemm tgħid l-istqarrija.